kardosdrur/scandi-wiki huggingface dataset:
Aktivering

Aktivering har flere betydninger og behandles i flere artikler:

 Aktivering (kemi) – en reaktants overgang til en tilstand hvori den er mere tilbøjelig til at indgå i en given kemisk reaktion
 Aktiveringsenergi
 Aktivering (dyrepleje) – opfyldelse af dyrs (og menneskers) behov for aktivitet
 Aktivering (regnskab) – en proces, hvor værdier gøres til aktiver
 Aktivering (arbejdsmarkedsforanstaltning) – en arbejdsmarkedsforanstaltning
Gulvtæppe

Et gulvtæppe er et tæppe beregnet til at lægge på gulvet.

Nogle gulvtæpper fås i standardstørrelser og andre kan købes i metermål og skæres eller klippes til i værelset eller rummet. De sidste kaldes væg-til-væg-tæpper.

I Danmark finder man meget begrænset brug af gulvtæppe fra 1500- og 1600-tallet.
Fra begyndelsen af 1800-tallet begynder man at se småtæpper og større tæpper i borgerlige hjem. 
Det er først i 1900-tallet, at gulvtæpper bliver udbredt i mindre velhavende hjem.

Statsminister Poul Schlüter sagde i Tamil-sagen: "Der er ikke fejet noget ind under gulvtæppet."

Se også 

Måtte
Løber (tæppe)
Dørmåtte
Berbertæppe

Referencer 

Tæpper
Gulvbelægning
SBI

SBI kan være en forkortelse for:

 Statens Byggeforskningsinstitut – en dansk institution under Aalborg Universitet.
 Svebølle Boldklub og Idrætsforening – en dansk fodboldklub under Sjællands Boldspil-Union.
Ben Wallace (basketballspiller)

Ben Camey Wallace (født 10. september 1974) er en amerikansk tidligere professionel basketballspiller. Han holder delt rekorden for spilleren som har vundet Defensive Player of the Year flest gange med fire, og anses af mange som den bedste undrafted spiller i NBA's historie.

Fra universitetet hvor han både spillede amerikansk fodbold og basketball trådte han ind i NBA som undrafted for at spille for Washington Bullets. Senere hen spillede han for Orlando Magic og Detroit Pistons med hvem han i 2004 vandt NBA-finalen mod Los Angeles Lakers. I sæsonen 2006-2007 skiftede han til Chicago Bulls. Han har desuden spillet for Cleveland Cavaliers og Detroit Pistons. Han er blevet kåret til årets forsvarsspiller fire gange.

Klubber 
 1996-1999: Washington Wizards
 1999-2000: Orlando Magic
 2000-2006: Detroit Pistons
 2006-2008: Chicago Bulls
 2008-2009: Cleveland Cavaliers
 2009-: Detroit Pistons

Eksterne henvisninger 

Personer fra Alabama
Basketballspillere fra USA
Basketballspillere fra Washington Bullets
Basketballspillere fra Washington Wizards
Basketballspillere fra Orlando Magic
Basketballspillere fra Detroit Pistons
Basketballspillere fra Chicago Bulls
Basketballspillere fra Cleveland Cavaliers
Tåning

Tåning ligger i Østjylland og er en mindre landsby sydvest for Skanderborg. Midt i landsbyen ligger Tåning Kirke. Tåning befinder sig i Skanderborg Kommune, hvilken hører til Region Midtjylland. 

Byen rummer blandt andet et forsamlingshus, en genbrugsforretning samt et bed & breakfast beliggende i byens gamle mejeri.

Se også
Tåning Sogn

Lokaliteter i Skanderborg Kommune
Centralinstitution

Centralinstitution var en type af opholds- og aktivitets- og undervisningsforanstaltninger for åndssvage/udviklingshæmmede i Danmark som med udspring i De Kellerske Anstalter rummede op til 6000 mennesker frem til Særforsorgens udlægning fra staten til amterne i 1980. Statens Åndssvageforsorg var organiseret i forsorgscentre, som hver havde en centralinstitution. Udover beboelse på afdelinger (opdelt efter køn, alder og handicapgrad) rummede forsorgscentret beskyttede beskæftigelsesværksteder og en centerskole. Forsorgcentrets sideordnede ledelse, kaldet centerledelsen, udgjordes af en overlæge, sociallederen, undervisningslederen og økonomiinspektøren, som udover centralinstutionen administrerede forsorgscentrets decentrale skoler, børnehaver, pensionater beskyttede værksteder og lokalinstitutioner.

Centralinstitutioner 
Forsorgscenter I Københavnsområdet: Vangede/Irlandsvej
Forsorgscenter II Nordsjælland: Ebberødgård
Forsorgscenter VII Vestsjælland: Andersvænge
Forsorgscenter VI Sydsjælland og Lolland-Falster: Rødbygård/Næstved
Forsorgscenter VIII Fyn: Strandhøj i Nyborg. Navnet senere ændret til Strandvænget
Forsorgscenter IV Sønderjylland: Ribelund
Forsorgscenter III Sydjylland: Brejning
Forsorgscenter X Østjylland: Sølund
Forsorgscenter IX Midtjylland: Hald Ege
Forsorgscenter V Nordjylland: Vodskov

Efter amternes overtagelse af ansvaret ved byrdefordelingsreformen i 1980 blev beboerne gradvist flyttet ud til boenheder og bofællesskaber og administrationen integreret i amternes eksisterende forvaltningsområder.

Kilder og  henvisninger 

Historiske nedslag om centralinstitutionen i Vodskov

Institutioner i Danmark
Socialpolitik
Prologen i Tour de France 2007

Prologen i Tour de France 2007 var en enkeltstart rundt i London og blev kørt lørdag d. 7. juli 2007.
Ruten var 7.9 km lang og havde etapestart på gaden Whitehall ved Trafalgar Square hvorefter den førte rytterne forbi bl.a. Paladset i Westminster, Big Ben, Westminster Abbey og Buckingham Palace og igennem Hyde Park. Etapens mål var på vejen "The Mall" i Londons indre.

Vinderen blev Team CSCs Fabian Cancellara som derved tog den gule førertrøje

Den grønne pointtrøje gik også til Fabian Cancellara, men bæres på 1. etape af Andreas Klöden, da man ikke kan bære to trøjer samtidig

Der var ingen uddeling af bjergtrøjen i denne etape, da der ingen stigninger var.

 Etape: Prolog
 Dato: 7. juli
 Længde: 7.9 km
 Danske resultater:
166. Michael Rasmussen +01:16
 Gennemsnitshastighed: 53,6 km/t

Resultatliste

1. mellemtid, West Carriage Drive 4,5 km

Mål 

00

en:2007 Tour de France, Prologue to Stage 10#Prologue
Brights

The Brights er en verdensomspændende bevægelse, der har til formål at øge offentlighedens forståelse for og accept af et naturalistisk verdensbillede, frit for overnaturlige elementer, og elementer der hører mystikken til, samt at skabe forståelse for at også folk uden et religiøst tilhørsforhold, på lige fod, kan bidrage til varetagelsen af offentlige hverv og tillidsposter.

Navneordet "Brights" forsøger mange at oversætte, men som navn hedder det "Brights" på alle sprog. Bevægelsens fader Paul Geisert valgte navnet som et positivt ladet ord for "gudløse", at det på engelsk har konnotationer til såvel "begavet" som "oplyst" er dog næppe et tilfælde.

På foreningens hjemmeside er der følgende beskrivelse: 
 En bright er en person som har en naturalistisk verdensanskuelse.
 En brights verdensanskuelse er fri for overnaturlige og mystiske elementer.
 En brights etik og handlinger tager udgangspunkt i en naturalistisk verdensanskuelse.

The brights har verdenskendte medlemmer som skeptikeren James Randi, professor Richard Dawkins, Daniel Dennett og de satiriske komikere og illusionister Penn & Teller.

Kritik af the Brights 
 En del kritiker mener at Brights blot er et andet ord for sekulær humanisme.
 Andre kritiserer ordet brights som kan tolkes som at man som bright anser sig for klogere end andre.

Eksterne links 
 The Brights
 The Light Brights 

Religion
Humaniora
The Whitest Boy Alive

The Whitest Boy Alive er en musikgruppe fra Berlin, Tyskland. Gruppen består af Erlend Øye, bassist Marcin Öz, trommeslager Sebastian Maschat og Daniel Nentwig på keyboard og synthesizer. Gruppen startede i Berlin i 2003 som et elektronisk dance-projekt, men har langsomt udviklet sig til ikke at gøre brug af elektronisk programmerede elementer. Deres pladeselskab hedder Bubbles, og deres debutplade Dreams udkom 21. juni 2006. Gruppens andet album, Rules, udkom 3. marts 2009.

Forsanger Erlend Øye er også medlem af gruppen Kings of Convenience, og har også som solist under eget navn udgivet albummet Unrest fra 2003.

Diskografi 
 Dreams (2006)
 Rules (2009)

Whitest Boy Alive
Whitest Boy Alive
Equilibrium

Equilibrium er et band fra Tyskland. Selvom bandet kalder deres musik "Epic Viking Metal" er de normalt betragtet som et viking metal band. Banded kombinere forskellige elementer af Folkemusik og Black metal. Bandet er relativt nyt for black metal scenen, men har haft en del success, særligt med deres debut album Turis Fratyr. Deres tekster handler om Tysk mytologi.

Diskografi 
 Demo (2003)
 Turis Fratyr (Black Attakk, 14. februar 2005)
 Sagas (Nuclear Blast Records, 27. juni 2008)

Metalgrupper fra Tyskland
Folkemetalgrupper
Turis Fratyr

Turis Fratyr er det tyske folk metalband Equilibriums første studiealbum.

Spor
 "Turis Fratyr"
 "Wingthors Hammer"
 "Unter der Eiche" 
 "Der Sturm" 
 "Widars Hallen" ()
 "Met" (Mead)
 "Heimdalls Ruf" 
 "Die Prophezeiung" 
 "Nordheim"
 "Im Fackelschein" 
 "Tote Heldensagen" 
 "Wald der Freiheit" 
 "Shingo Murata"

Album fra 2005
Folkemetal-album
Verisäkeet

Verisäkeet (Blodversene) er det fjerde album fra det finske folk metal-band Moonsorrow der blev udgivet d. 23. februar 2005 gennem Spinefarm Records.

Moonsorrow 
 "Karhunkynsi" (Bjørneklo) – 14:00
 "Haaska" (Ådsel) – 14:42
 "Pimeä" (Mørk) – 14:08
 "Jotunheim" – 19:28
 "Kaiku" (Ekko) – 8:19

Musikere 
 Ville Sorvali – Vokal, bagvokal, bas, kor
 Marko Tarvonen – Trommer, perkussion, 12-strenget akustisk guitar, bagvokal, kor
 Mitja Harvilahti – Lead & rytmeguitar, bagvokal, kor
 Henri Sorvali – Lead & rytmeguitar, keyboard, 6-strenget akustisk guitar, mundharpe, blikfløjte, bagvokal, kor
 Markus Eurén – Keyboard, kor

Moonsorrow-album
Album fra 2005
Peter Elming

Peter Elming (født 4. september 1951 i Birkerød, død 28. september 1993) var en dansk økonom og embedsmand.

Han blev cand.polit. 1977 og blev som studerende ansat i DSB i 1973, hvor han senere blev chef for generaldirektørens sekretariat, chef for personaletjenesten og direktør for passagerafdelingen. Elming var med til at modernisere DSBs struktur og var en af hovedkræfterne bag etatens Plan 2000. Han var desuden formand for Dansk Cyklist Forbund 1980-1988. Han blev i marts 1993 departementschef i Trafikministeriet hvor han afløste den legendariske departementschef gennem mange år Jørgen L. Halck, men Elming døde senere samme år ved en trafikulykke på Køge Bugt Motorvejen.

Peter var gift med Betina Hagerup.

Peter efterlod fire børn: William Elming, Victoria Elming, Ole Buch og Lone Buch

Dansk Cyklist Forbund indstiftede i 1994 Peter Elmings Initiativpris

Han bør ikke forveksles med Mogens Elming, som var ministersekretær for trafikminister Frode Nør Christensen.

Departementschefer i Trafikministeriet
Ansatte i DSB
Foreningsformænd fra Danmark
Økonomer fra Danmark
Omkomne ved trafikulykker i Danmark
Personer i Kraks Blå Bog (afdøde)
Russell-Einstein-manifestet

Russell-Einstein-manifestet var et manifest underskrevet af elleve fremtrædende videnskabsmænd. Manifestet fremhæver faren ved kernevåben og dannede siden grundlag for Pugwashbevægelsen. Manifestet udarbejdedes hovedsageligt af Bertrand Russell.

Bertrand Russell begyndte sit arbejde med manifestet, efter at have optrådt i (Man's Peril) på BBC i julen 1954 med samme tema. Han stilede 11. februar 1955 et brev til Albert Einstein med et forslag til en udtalelse om faren ved (atom)krig, fremsat af en udsøgt skare fremstående videnskabsmænd af forskellig ideologisk overbevisning. Einstein svarede positivt 16. februar. Derefter fortsatte de deres korrespondance frem til 11. april, hvor Einstein gav sin godkendelse af manifestet i dets endelige udformning. Det var Einsteins sidste offentlige tilkendegivelse inden sin død en uge senere .

Manifestet offentliggjordes ved en pressekonference 9. juli 1955 i Caxton Hall, London.

Underskrivere 
 Max Born
 Percy W. Bridgman
 Albert Einstein
 Leopold Infeld
 Frédéric Joliot-Curie
 Herman J. Muller
 Linus Pauling
 Cecil F. Powell
 Joseph Rotblat
 Bertrand Russell
 Hideki Yukawa

Ti ud af de elleve underskrivere af Russell-Einstein manifestet er Nobelpristagere, med undtagelse af Leopold Infeld.

Se også 
 MAD-doktrinen

Eksterne henvisning 
 The Russell-Einstein Manifesto

Kilder 
 The Spokesman 85, s. 24-35. . 

Kernevåben
Fredsbevægelser
Etableret i 1954
Nationalliberale Partei

Nationalliberale Partei (NLP) var et preussisk politisk parti. Partiet blev grundlagt i 1867 som følge af en afspaltning fra Deutsche Fortschrittspartei året før. Det konstituerede sig i 1866 i den preussiske landdag (parlamentets underhus).

Vigtige punkter på det politiske program var national tysk enhed, med militære midler i Bismarcks ånd, en parlamentarisk og konstitutionel retsstat og forandring af det tyske rige til en moderne industristat.

Partiet repræsenterede hovedsageligt de nationalt og/eller liberalt indstilledes interesser dvs. dannelsesborgerskabet, ejendomsborgerskabet og det industrielle storborgerskab.

Efter novemberrevolutionen i 1918 mistede partiet sin betydning. Venstrefløjen dannede Deutsche Demokratische Partei, men flertallet af medlemmerne gik over til det højreorienterede Deutsche Volkspartei, anført af Gustav Stresemann.

Eksterne henvisninger 

 Deutsches Historisches Museum
 Die Geschichtsseiten am LSG 

Etableret i 1867
Nationalliberale partier
Tidligere politiske partier i Tyskland
Farmaci

Farmaci (fra græsk: pharmakeía, "læren om fremstilling af lægemidler") betyder oprindeligt læren om fremstilling og tilberedning af lægemidler.

Farmaci er en sundheds- og naturvidenskab, hvis kerneaspekt er den tekniske formulering og fremstilling af lægemidler. Dette indebærer:
 Viden om, hvordan lægemiddelstoffer og hjælpestoffer skal behandles for at kunne sammensættes til at udgøre en bestemt lægemiddelform (som f.eks. tabletter, suppositorier eller øredråber).
 Viden om, hvordan man gennem formuleringen sikrer, at lægemiddelstoffet kommer til at virke efter hensigten.
 Viden om praktisk opbevaring og anvendelse af lægemidler.
 Viden om kvalitetssikringen af lægemiddelfremstilling, som sikrer lægemidlernes korrekte sammensætning, formulering og virkning.
 Viden om, hvilke metoder man bruger til udvikling af nye lægemidler.

Farmaci er endvidere navnet på farmaceutuddannelsen, der i Danmark foregår på Det Farmaceutiske Fakultet ved Københavns Universitet og på Det Naturvidenskabelige Fakultet ved Syddansk Universitet som fører til betegnelsen cand.pharm. (kandidat i farmaci).

Der undervises også i farmaci på den videregående uddannelse til farmakonom (lægemiddelkyndig).

Eksterne kilder, links og henvisninger 

 Danmarks Natur- og Lægevidenskabelige Bibliotek, definition af farmaci 
 Lægemiddelstyrelsen, definition af farmaci 
 Farmacihistorie fra Loldrups Forlag 

Videregående uddannelser i Danmark
Sundhedsvæsen
Farmakologi
Apoteksvæsen
Akademiske discipliner
Ataksi

Ataksi er en neurologisk tilstand med manglende koordinering af muskelbevægelser. Ataksi kan have forskellige årsager, herunder læsioner i lillehjernen (cerebellum), som har betydning for koordineringen af muskelkontraktioner, når en bevægelsessekvens skal igangsættes fra den motoriske hjernebark (motorisk cortex). Patienter med ataksi oplever dyssynergi (manglende evne til at bevæge de samhørende muskler i en kæde i én glidende bevægelse) og dysmetri (kan fx ikke ramme et mål med deres finger).

Årsager 
Én blandt flere årsager til ataksi er glutenataksi, en autoimmun tilstand, hvor indtag af gluten udløser, at kroppen danner antistoffer, der angriber hjerne og nervesystem, så lillehjernen skrumper med tiden, og der opstår ataksi. Denne udgør muligvis en stor del af alle tilfælde af ataksi med ukendt årsag.

Transglutaminase-6-antistoffer kan i nogle tilfælde påvises ved glutenataksi. MR-spektroskopi kan være uden fund indtil sent i forløbet. Negativ scanning udelukker ikke ataksi.
Øvrige cøliakiblodprøver, tarmbiopsi og hudbiopsi kan ikke bruges til diagnostik af glutenataksi, men glutenataksi og neurologiske symptomer forekommer oftere hos patienter kendt med Cøliaki eller Dermatitis Herpetiformis.

Behandlingen af glutenataksi er glutenfri diæt og evt. dækning af mangeltilstande med vitaminer og mineraler.

Referencer 

Neurologiske sygdomme
Porsangerfjorden

Porsangerfjorden (samisk: Porsáŋgguvuotna, finsk: Porsanginvuono) eller Porsangen er 123 km lang og er Norges fjerde længste fjord. Den ligger i Troms og Finnmark fylke. Fjorden går fra Sværholtklubben i nord til Brennelv (Lohtiniemi) længst inde i landet.

Kommunerne Nordkapp og Porsanger ligger ved fjorden.

Inderst i fjorden er den delt af en halvø i fjordene Vesterbotn (Leavdnjavuotna) med sidefjorden Brennelvfjorden (Lohtivuono) med fjordens inderste punkt, og Østerbotn (Väylämatala).

Kilder og henvisninger 

Fjorde i Troms og Finnmark
Nordkap
Porsanger
Frank Iero

Frank Anthony Iero Jr. (født 31. oktober 1981) er guitarist i det alternative rockband My Chemical Romance, samt forsanger i bandet Leathermouth. Herudover har han stiftet sit eget pladeselskab Skeleton Crew.

Iero blev en del af My Chemical Romance i 2002, da de begyndte at lede efter en guitarist mere (udover Ray Toro), for bedre at kunne opnå den rette lyd.

Barndom 
Som lille spillede Iero både trommer og klaver for at behage sine forældre, men han hadede begge instrumenter. Første gang han fik en guitar i hånden, vidste han at det skulle være det, og siden hen har han lært at mestre den. Han lærte at spille guitar ved at efterligne Billie Joe Armstrong, forsanger og guitarist i Green Day.

Privatliv 
Hans familie stammer fra Italien. Den 9. marts 2008 blev han gift med sin forlovede, Jamia Nestor. De har i dag tvillingerne Cherry og Lily, som blev født kort før jul 2010.

Eksterne henvisninger 

 

Rocksangere fra USA
Vandballon

En vandballon er en ballon, hvori man fylder vand i stedet for luft. Vandballoner kan også bruges til at lege med om sommeren til vandballonkampe, hvor mange personer kan være med. Endvidere kan de med fordel kastes ud fra stor højde, således at området, der bliver vådt, forøges betragteligt.

Legetøj
Komsakulturen

Komsakulturen er en nordnorsk stenalderkultur opkaldt efter en fundplads ved fjeldet Komsa i Alta. De ældste spor efter bosættelser er formentlig fra omkring 7000 f.Kr. og de yngste fra begyndelsen af yngre stenalder. Kulturen har ligheder med Fosna-Hensbackakulturen, tilsvarende kulturer i Finland og Rusland samt med Stenalderkulturer som Ahrensburgkulturen og Brommekulturen.

Der er fundet 10 "komsabopladser" langs Porsangerfjorden. Der er stærke formodninger om at samerne stammer fra Komsakulturen.

Litteratur 

 Ingrid Fuglestvedt: Phenomenology and the Pioneer Settlement on the Western Scandinavian Peninsula. Bricoleur forlag, Göteborg 2009
 Bjørnar Olsen: "Komsakulturen", i Hedeager & Østmo (red.): Norsk arkeologisk leksikon, Pax 2005

Eksterne henvisninger 

 Anathon Björn: "Noen bemerkninger om Komsakulturen" (Fornvännen 1930, s. 342-350)
 Gunnar Ekholm: "Ett nordskandinaviskt paleoliticum?" (Fornvännen 1929, s. 193-201)
 Ingrid Fuglestvedt: "Pionerbosetningens fenomenologi. Sørvest-Norge og Nord-Europa 10 200 / 10 000 – 9500 BP" (Stavanger 2005) 
 Bertill Kjeldorff: "Arkeologi och språk" (Fornvännen 92; 1997, s. 187-1992)
 Lars Larsson (anmeldelse af): David Loeffler, Contested landscapes/contested heritage: history and heritage in Sweden and their archaeological implications concerning the interpretation of the Norrlandian past. Archaeology and Environment 18. Umeå 2005. 253 s.  (Fornvännen 2005, s. 235-237)
 Kerkko Nordqvist and Oula Seitsonen: "New Mesolithic sites in the Finnish Lapland Wilderness. Research of the Muotkeduoddara doložat project in 2005–2007" (Mesolithic Miscellany, Volume 19: Number 2, April 2009)
 Mårten Stenberger (anmeldelse af): "Rolf Nordhagen: De senkvartaere klimavekslinger i Nordeuropa og deres betydning for kulturforskningen, instituttet for sammenlignende kulturforskning. Serie A. XII. Oslo 1933" (Fornvännen 1934, 252-255)
 Alma Elizabeth Thuestad: "En romlig analyse av tidlig eldre steinalderlokaliteter i Vest-Finnmark og Troms" (Universitetet i Tromsø 2005)

Arkæologi i Norge
Stenalder
Norges historie
Nordmænd
1. etape af Tour de France 2007

Første etape af Tour de France 2007 blev kørt søndag d. 8. juli og gik fra London til Canterbury (begge i England).
Ruten var 203 km. lang og havde etapestart på gaden "The Mall" i Londons indre by.

Kort referat af etapen 
Etapens begivenheder indledtes af skotten David Millar, som stak af fra feltet efter blot 7 km's kørsel. Saunier Duval-Prodir-rytteren kørte alene indtil kort efter den første indlagte spurt, efter 46,5 km, hvor han blev indhentet af en kvartet bestående af:
 Andrej Grivko – Team Milram
 Aleksandet Kuschynski – Liquigas
 Freddy Bichot – Agritubel
 Stephane Auge – Cofidis

Disse fem ryttere blev hentet af feltet kort før den sidste pointspurt

Udbruddet blev indhentet før den sidste stigning, men Stephane Auge valgte at fortsætte for at sikre sig point i konkurrencen om den prikkede trøje, hvilket lykkedes. David Millar øjnede samme mulighed, selvom han var blevet indhentet, og med to point var de to konkurrenter á point. David Millar sikrede sig førstepladsen i bjergkonkurrencen, da han lå bedre placeret i den samlede stilling.

Vinder af etapen blev Robbie McEwen, der var styrtet omkring 20 km før mål. Kort før mål nåede han med hjælp fra sit hold op til feltet, og i den afsluttende massespurt oversprintede han de øvrige.

 Etape: 1
 Dato: 8. juli
 Længde: 203 km
 Danske resultater:
 129. Michael Rasmussen + 0.00
 Gennemsnitshastighed: 43,65 km/t

Sprint og bjergpasseringer

1. sprint (Gillingham) 
Efter 46.5 km

2. sprint (Teston) 
Efter 76 km

3. sprint (Tenterden) 
Efter 140,5 km

1. bjerg (Côte de Southborough) 
4. kategori stigning efter 94,1 km

2. bjerg (Côte de Southborough) 
4. kategori stigning efter 121 km.

3. bjerg (Côte de Farthing Common) 
4. kategori stigning efter 183 km.

Udgåede ryttere 

 135 Eduardo Gonzalo Ramírez fra Agritubel udgik under etapen efter at have pådraget sig en skulderskade efter en kollision med en holdbil.

Resultatliste 

01

en:2007 Tour de France, Prologue to Stage 10#Stage 1
TV 2-regionerne

TV 2-regionerne er 8 regionale tv-stationer, der dagligt producerer nyheder og aktualitetsprogrammer til de såkaldte vinduer på TV 2/Danmark. Stationerne er TV Syd, TV 2/Fyn, TV2 ØST, TV2 Nord, TV MIDTVEST, TV2 ØSTJYLLAND, TV 2/Bornholm og TV 2 Kosmopol.

Regionerne er selvstændige selvejende virksomheder, der fungerer redaktionelt og økonomisk uafhængigt af TV 2/Danmark, og som også i modsætning til TV 2/Danmark modtager en del af licensen. Regionerne har dog et tæt samarbejde med TV 2, blandt om levering af nyhedsindslag til TV 2 Nyhederne og TV 2 News.

Regionerne sender i forlængelse af TV 2 Nyhederne: To hovedudsendelser kl. 19.30-20.00 alle ugens dage (lørdag kun til kl. 19.45) og kl. 22.00-22.12 mandag-torsdag. Mandag-fredag sendes korte nyhedsudsendelser kl. 12.30, 17.15 og 18.20. I forbindelse med kommunalvalg har regionerne udvidet sendetid.

Fra 1. november 2009 fik TV 2-regionerne ekstra sendetid alle dage kl. 20-21 på de nye regionale, ikke-kommercielle tv-kanaler i det digitale sendenet. Flere regioner omtalte denne kanalplads som “plus-kanaler”, dvs. TV MIDTVEST MOKKA, TV2 Nord Salto, Lorry+ m.fl.

I januar og begyndelsen af februar 2012 blev den ekstra sendetid på de ikke-kommercielle tv-kanaler erstattet af helt nye kanaler, således at alle regionale TV 2-stationer siden februar 2012 har hver deres egen selvstændige tv-kanal, der er i luften 24 timer i døgnet.

Da TV 2 og de otte regioner blev etableret, var det med et ønske om at lave mere nærværende tv for borgerne, og det har siden kendetegnet store dele af regionalstationernes programmer. Den første station, der fik premiere, var TV Syd, der gik i luften 22. oktober 1983 – fem år før TV 2/Danmark. Stationen blev således den første, der brød DRs monopol på at sende tv i Danmark, om end stationen kun kunne modtages i det syd- og sønderjyske område. 1. oktober 1988 sendte TV Syd første gang i TV 2-regi. I januar 1989 kom TV 2/Fyn til, i april TV 2/Nord. Samme år begyndte TV 2/Lorry og TV/Midt-Vest også sine udsendelser. I april 1990 kom TV 2/Østjylland til, og i 1991 TV2 ØST og TV/Midt-Vest og TV 2/Bornholm.

Regionerne udsender regionale reklameblokke, men indtægterne herfra tilfalder TV 2/Danmark. Til gengæld modtager regionerne licens som kompensation for deres public service-forpligtelser. I 2010 modtog de samlet 428,4 mio. kr.

Referencer 

 Regionerne